Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az építésügyi szabályok megalkotásával összefüggésben foglalt állást az Alkotmánybíróság a 26/2003. (V. 30.) számú határozatában, melyben rámutatott arra, hogy a helyi építési szabályzat sajátos önkormányzati rendelet, amelynek elfogadásához az Ét. 9. §-a – a jog által védett közérdek érvényesítése érdekében és a helyi lakosság jogainak, jogos érdekeinek védelmében – különös eljárási rendet ír elõ. Kiemelte, hogy a lakosság bevonása az eljárásba olyan garanciális eljárási követelmény, amelyet a jogi szabályozás nem ír elõ más önkormányzati rendelet megalkotása során. Jogi érvelése
Paragraph Index: 340

1. A kisebbségi önkormányzatisággal kapcsolatos fogalmak köre 1.1. Megtagadható-e a képviselõi eskü letétele, s ha igen, annak milyen következményei vannak? A Nektv. 2005. november 22-étõl hatályos módosítása a következõ rendelkezéseket iktatta be a törvény szövegébe. A törvény 30/D. § (3) bekezdése értelmében a választást követõ 15 napon belül összehívott kisebbségi önkormányzati alakuló ülésen a mandátumot szerzett képviselõknek (illetve a megválasztást követõ ülésen, ha az alakuló ülésen valamilyen okból nem vett részt), anyanyelvén vagy magyarul, illetõleg mindkét nyelven le kell tennie az elõírt esküt. (Az eskü letételéig a kisebbségi önkormányzati képviselõ a jogait nem gyakorolhatja.) A Nektv. 67. § tartalmazza az eskü kodifikált – tehát törvényben rögzített szövegét –, amelytõl nem lehet eltérni. Az eskü szövege a következõ: (A kipontozott részekre természetesen a megválasztott képviselõ családi és utóneve kerül, a kisebbség megnevezésénél pedig annyi eltérés lehetséges, hogy a „cigány” helyett elfogadható a „roma” megjelölés, a „horvát” helyett a „bunyevác” kisebbség feltüntetése – a lényeg az, hogy az eskü szövegébõl kitûnjön, hogy mely Nektv. szerinti kisebbséghez tartozó önkormányzatról van szó.) 1.2. Egy települési, illetve egy helyi kisebbségi önkormányzat változtathat-e a képviselõi eskü szövegén, illetve készíthet-e saját – a településre jellemzõ – esküszöveget? Az elõzõ kérdésre adott válaszból is kitûnõen a törvényben szereplõ eskü szövegen változtatni nem lehet, tehát abból részeket elhagyni vagy további mondatrészeket hozzátenni nem lehet. 2007/67/II. szám 1.3. Mikor lehet területi önkormányzati választást kitûzni? A kisebbségi önkormányzati választást akkor lehet kitûzni, ha az adott megyében vagy a fõvárosban az érintett kisebbségnek legalább 10 települési (kerületi) önkormányzata mûködik. A választás megtartását nem akadályozza, ha a kisebbségi önkormányzatok száma a választás kitûzését követõen lecsökken. A választás feltétele azonban, hogy a jelölõ szervezetek listáin együttesen legalább annyi jelölt induljon, mint a megválasztható képviselõk száma, vagyis 9 fõ. 1.4. Mi az az elektori választás? A területi és az országos kisebbségi önkormányzatokat a választópolgárok nem közvetlenül leadott szavazatukkal hozzák létre. A képviselõket a szavazás napján mûködõ települési (kerületi) kisebbségi önkormányzati tagok, vagyis az elektorok választják meg saját tagjaik körébõl. (Tehát minden kisebbségi önkormányzati elnök és képviselõ elektornak minõsül.) A választásokon az a jelölõ szervezet állíthat listát, amely az adott megyében vagy a fõvárosban, illetve országos szinten a megválasztott elektorok legalább 10%-át jelöltként indította a települési kisebbségi önkormányzati választáson. Azok a jelölõ szervezetek, amelyek a megválasztott elektorok legalább 10%-át együttesen állították jelöltként, közös listát indíthatnak. 1.5. A kisebbségi önkormányzati választások szempontjából mely szervezet minõsül „jelölõ szervezetnek”? A 2006. és 2007. évi kisebbségi önkormányzati választásokon az egyesülési jogról szóló törvény hatálya alá tartozó azon szervezet állíthatott jelöltet, amelyet a bíróságok 2006. november 25-ét megelõzõen nyilvántartásba vettek, és amelynek alapszabálya utalt egy adott kisebbség képviseletére. Ez azt jelenti, hogy a szervezet a Nektv.-ben meghatározott kisebbségi közügyek megvalósítását tûzte ki céljául. 1.6. Ki vezeti a választójogi jegyzéket, és ki tekinthet abba bele? A választójogi jegyzéket a helyi választási iroda vezetõje – ezt településenként a jegyzõ, illetõleg a körjegyzõ – vezeti. A választói jegyzék a jelenleg hatályos szabály szerint titkosnak minõsül, tehát azok sem tekinthetnek bele, akik felvétették magukat valamely kisebbség választói jegyzékébe. Betekintési joguk csupán a választási szerveknek van, ezek közül a jegyzõ érdemel kiemelést, hiszen õ ellenõrzi, hogy a kisebbségi választói jegyzékben szereplõ személy rendelkezik-e választójoggal, tehát azt, hogy megvannak-e a választójog életkori feltételei és az illetõ nem szerepel az ugyancsak titkos „nem szavazók” listájában, tehát nem áll cselekvõképességet érintõ gondnokság, illetõleg közügyektõl eltiltó bírói ítélet hatálya alatt. 1.7. A kisebbségi önkormányzati képviselõ lehet-e tagja a települési („nagy”) önkormányzatnak? A Nektv. módosult rendelkezései a hierarchikus, illetve felügyeleti, ellenõrzési viszonyban álló hatalmi pozíciók egybeesésének megakadályozására, valamint az elfogultság és a személyes érdekeltség megelõzése érdekében meghatározzák a kisebbségi önkormányzati tagsággal egyidejûleg nem betölthetõ tisztségeket, munkaköröket. E felsorolásban a helyi önkormányzati tagság nem szerepel, így nem összeférhetetlenségi ok, ha valaki egyidejûleg rendelkezik mandátummal e két testületben. 1.8. Lehet-e kisebbségi önkormányzati képviselõ, aki nem beszéli az adott kisebbség nyelvét? Lehet kisebbségi önkormányzati képviselõ olyan személy is, aki számos módon (például nemzetiségi felmenõk, az adott kisebbség kultúrájának, hagyományainak õrzése, ápolása stb.) kötõdik ugyan valamely kisebbségi népcsoporthoz, de az asszimiláció folytán már nem, vagy nem jól beszéli õsei nyelvét. Az asszimiláció leginkább kézzelfogható hatása a nyelvismeret beszûkülése vagy elvesztése. Sok kisebbségi közösség esetében figyelhetõ meg, hogy adott kisebbség tagjai beszélnek egy bizonyos – elsõsorban a családon belül használatos – „konyhanyelvet”, azonban már nem ismerik az 2007/67/II. szám írásra (és különösen a helyesírásra) vonatkozó szabályokat. (Tudunk olyan költõrõl, aki a fonetikusan írt verseit jelentette meg verseskötet formájában.) A nyelvismeret tehát nem feltétele a képviselõség elnyerésének még akkor sem, ha a jelöltnek a nyilvántartásba vételhez nyilatkoznia kell arról, hogy ténylegesen ismeri-e annak a kisebbségnek a nyelvét, amelyhez tartozik. A választási szervek – a jogi szabályozás hiányosságai miatt – akkor sem tagadhatták meg a jelölt regisztrálását, ha azt nyilatkozta, hogy nem ismeri az adott kisebbségi nyelvet. Természetesen szerencsésebb az, ha olyan kisebbségi önkormányzati képviselõk vállalnak közjogi pozíciót, akik ténylegesen rendelkeznek nyelvismerettel, hiszen ez nagymértékben elõsegíti az anyaországgal való kapcsolatok ápolását és a közösség identitásának megõrzését. 1.9. Leváltható-e a kisebbségi önkormányzat elnöke, s ha igen, annak milyen feltételei vannak? A kisebbségi önkormányzat elnöke a Nektv. módosított szabályai értelmében már nem váltható le, azaz a visszahívását a törvény kizárja. Megjegyzendõ, hogy sokáig egyedül a kisebbségi önkormányzat elnökével és alelnökével szemben nem érvényesült az ún. „szabad mandátum” elvébõl következõ visszahívási tilalom. Amíg a polgármestert, az alpolgármestert, a megyei közgyûlés elnökét stb. nem lehetett visszahívni, addig a bírói gyakorlat szerint ez lehetséges volt a kisebbségi önkormányzat tisztségviselõi esetében.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes